Greek Legal Document

Category: 148

Content:
39. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΕΜΠΟΡΙΟΥ Αριθ. Ε4/3693 της 25/25 Ιουν. 1982 (ΦΕΚ Β' 447) Κατάργηση θέσεων και βαθμών γενικού δ/ντή και ΑΝΓΔ με 1ο βαθμό του Ε.Ο.Κ. Έχοντας υπόψη: 1.Τις διατάξεις του άρθρ. 2 (παρ. 10) του Νόμ. 1232/1982 «Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις (ΦΕΚ 22 Α')». 2.Τις διατάξεις της παρ. 2 του άρθρ. 29 του Νόμ. 1199/1981 «περί ρυθμίσεως θεμάτων καταστάσεως κ.λπ.». 3.Τις διαρθρωτικές απαιτήσεις και υπηρεσιακές ανάγκες του Εθνικού Οργανισμού Καπνού, αποφασίζουμε: 1.Οι θέσεις και οι βαθμοί γενικού διευθυντού και αναπληρωτή γενικού διευθυντού με 1ο βαθμό, καταργούνται αυτοδίκαια από την ημέρα της δημοσίευσης της απόφασης αυτής στην Εφημερίδα της Κυβερνήσεως. 2.Οι κάτοχοι των θέσεων που καταργούνται απολύονται αυτοδίκαια κατά την έναρξη της ισχύος της απόφασης αυτής με διαπιστωτική πράξη του κατά νόμο αρμόδιου Οργάνου βεβαιωτική της πραγματικής και συντάξιμης υπηρεσίας. 3.Όλες οι αρμοδιότητες (γενικές-ειδικές) των καταργουμένων θέσεων και βαθμών που ασκούσαν κατόπιν εκχωρήσεως από τον πρόεδρο ή το Διοικητικό Συμβούλιο του Οργανισμού, μετά την κατάργηση των θέσεων αυτών, επανέρχονται στα ανωτέρω όργανα, ενώ οι αρμοδιότητες που ασκούσαν με βάση τις οργανωτικές διατάξεις του Οργανισμού, περιέρχονται στο Διοικητικό Συμβούλιο. 4.Κατά τα λοιπά εφαρμόζονται οι διατάξεις του άρθρ. 2 του Νόμ. 1232/82. (Αντί για τη σελ. 740,17(γ) Σελ. 740,17(δ) Τεύχος Ι-81 Σελ. 47 Καπνικοί Οργανισμοί 16.Ι.β.36-39